
De  motu  vibrator  io  in  membrana  mucosa  narium 

hominis  conspicuo. 


Ad  praestantissirna  inventa  physiologica  nostri  aevi  hoc  referendum  est, 
quod  communi  Purkiniei  et  Valentini  studio  debemus,  motus  nimirum 
vibratorii  in  membranis  mucosis  quibusdam  avium  et  mammalium  con- 
spicui*). Motum  vibratorium,  ab  Antonio  de  Ilcide  in  invlilo  primum 
detectum,  mulli  scrutatores  naturae  in  polypis,  in  infusoriis,  molluscis, 
aliisque  bestiis  inferioris  ordinis  observaverunt.  Cuticula  nimirum  ho- 
rum animalium  in  certis  partibus  brevibus  lenuissimisque  lilis  seu  ciliis 
munita  est,  motum  oscillatoriuin  seu  vibratorium  perficientibus.  Fila  tam 
tenuia  sunt,  ut  oculum  adeo  microscopio  egregio  armatum  facile  fugiant. 
Quemadmodum  in  agro  aristae  frumenti , veuto  molae,  oscillanl.  et  oscil- 
latione successiva  undas  ad  certam  directionem  progredientes  proferunt, 
ita  fila  etiam  illa  oscillantia.  Hinc  fit,  ut  motu  eorum  aqua  in  circulum 
agitetur , parvaque  corpuscula  vortice  corripiantur  et  nunc  ad  superficiem 
cutis  attrahantur,  nunc  ab  ea  repellantur.  At  vero,  si  animalia  per- 
parva sunt,  v.  c.  infusoria,  ciliorum  suorum  motu  ipsa  rotantur,  magna 
saepe  celeritate.  Postquam  I.  G.  Sleiubuch  motum  vibratorium  in  bran- 
chiis amphibiorum  larvatorum  initio  huius  saeculi  nostri  detexerat,  nnilti 
anni  elapsi  sunt,  quibus  nemo  hanc  rem  admirabilem  in  animalibus  ver- 
tebratis ulterius  persecutus  est.  Nam  anno  1833  demum  Purkinje  et  Va- 
lenlin  hunc  motum  in  membrana  mucosa  genitalium  cuniculi  invenerunt. 
Alter  nimirum  eorum  portes  genitales  eo  consilio  perscrutatus  est,  ut 
ova  in  tubis  tetegeret.  Ita  facium  est,  ut  divulsas  membranae  mucosae 


*)  phaenomeno  generAti  et  fundamentali  motus  vibratorii  continui  in  membranis  cum 
exteruu  tum  internis  animalium  plurimorum  et  superiorum  et  inferiorum  ordinum  obvii 
commeutalio  pbvsiologica  scripserunt  Prof.  Purktnje  etDr.  Valentia  Wratialaviac  1835. 4. 

particulas  minimas  in  aqua  libere  moveri  et  rotari  viderit.  Hoc  monstra- 
tum alteri  extemplo  pro  motu  vibratorio  est  agnitum.  Rei  gravitate  com- 
moti celeberrimi  auctores  motum  vibratorium  in  oviductu  avium  proximo 
iam  die  quaesiverunt  et  invenerunt. 

Nunc  continuato  studio  horum  virorum  aliorumque  certum  est,  mem- 
branam mucosa  mnarium,  laryngis,  tracheae,  bronchorumque  usque  ad  fines 
cellulares,  porro  membranam  mucosam  tubarum  et  utex'i  usque  ad  medium 
collum  lioc  motu  vibratorio  praeditam  esse,  contra  membranam  muco- 
sam oris,  tubae  Eustachianae,  ductuum  excretoriorum,  pharyngis,  vexx- 
tidculi  et  lotius  tubi  intestinalis  hoc  motu  carere. 

Sed  noxx  solum,  in  membx-anis  mucosis,  sed  etiam  in  quibusdam  se- 
rosis motus  vibraloxius  cexuxilur,  teste  cel.  Mayero  *),  motum  vibratorium 
in  pexdeardio  ranae  et  in  pex-itonaeo  amphibiorum  observante,  teste  porro 
Pui'kinjeo  **)  motum  vibratorium  adeo  in  ventriculis  cerebri  in  embryone 

y 

vexTicino  detegente,  qui  tertio  adeo  die  post  mortem  adhuc  continuatus  est. 

Certum  ergo  est,  hunc  motum,  in  plantis  frustra  quaesitum,  in 
omnium  animalium  quibusdam  partibus  observaxd,  in  necatis  bestiis  per 
aliquod  tempus  perdurare.  Homini  quoque  eundem  motum  vibx*atoxnuxn 
adscribexxdum  esse  hac  re  a Purlcinjeo  et  Valerxtino probatum  est,  ut  epithe- 
lium nax-ixxm  et  tracheae  iisdem  ciliis  praeditum  esse  demonstx’ax’eixt,  quibus 
membx*anae  mucosae  vibrantes  instx-uctae  sunt.  Quoniam  vex'o  homo  post 
mortem  tam  cito  inquiri  nequit  motum  vibratorium  cernex-e  iis  noxx  licuit. 

Sed,  quoniam  multorum  physiologoruxn  interex-it  motum  vibrato- 
rium  in  homine  etiam  cernex’e  aliisque  ad  oculos  demonstrare,  methodum 
hanc  commendo,  qua  quilibet  in  suo  ipse  eox-pore  rem  admirabilem  illam 
ixxdagare  potest. 

Iam  primus  huius  phaenomeni  ixxventor  Antonius  de  Heide  dicit: 
hic  motus  vegetat  xxoxx  tantum  in  integro  cii’ro,  reliquis  mytuli  partibus 


*)  Mayer,  Suppleinente  zur  Lehre  vom  Kreislaufe  1836.  4*  Heft  2. 

*»)  Siehe  Valentins  Repertorium  derAnatomie  uud  Physiologie.  Berlin,  1836.  Bd.I.  p.156. 

connexo,  sed  in  eiusdem  frustis  minutissimis  abscissis,  quae  lymphae 
marinae  innatantia  radiando  per  liquorem  saliunt.  Purkinje  et  Valenlinus 
et  ipsi  minimas  particulas  divulsas  membranae  mucosae  tubarum  libere 
moveri  et  rotari  viderunt  Mayerus  superficiem  membxanarum  mucosa- 
rum radendo  particulas  vibrantes  abripuit,  et  muco  inhaerentes  micro- 
scopio  subiecit  et  sic  vibrationem  contemplatus  est.  Purkinje  et  Valentinus 
iam  prius  in  membrana  vibrante  stratum  colliculorum  et  in  supeidicie  coi- 
liculoi*um  fila  aut  plicas  epithelii  vibrantes  discreverunt.  Hos  colliculos 
cellulas  epithelii  esse,  cibis  in  superficie  extex-na  munitas,  Henle*)  nu- 
per demonstravit  easque  radendo  facile  simul  cum  muco  a membrana  ab- 
ripi et  microscopio  subiectas  motum  vibratoriuin  observari  docuit. 

Hanc  igitur  methodum  felici  cum  successu  adhibui , ut  e meis  ipse 
naribus  cellulas  epithelii  vibrantes  acciperem.  Quem  in  finem  pennam 
anserinam  adhibui.  Caule  eius  raso  et  abhreviato,  duram  lamellam,  me- 
dullam eius  tegentem,  in  fine  caulis  removi,  IIoc  modo  enim  finis  caubs 
in  nares  immissus  membranam  pituitariam  haud  facile  laesit.  Lamellae 
durae  suprema  pars  ita  flexa  est , ut  caule  aut  promoto  aut  retracto  mem- 
branam pituitariam  leuiter  raderet.  Pituitam  a septo  narium  hoc  modo 
receptam  cultri  ope  a penna  in  vitrum  transtuli  et  sic  microscopio  Scliieckia- 
110  subieci,  vitra  obiectiva  acutissima  cum  oculari  vitro  maximum  focum  ha- 
bente coniungqus.  Multae  particulae  epilhefii,  quae  non  sine  apia  ratione 
pro  cellulis  habentur,  vehementer  vibratione  ciliorum  tremebant,  nam 
motu  ciliorum  particulae  ipsae  movebantur.  In  abis  particulis  aut  cellulis 
quinque  sexagesimis  horae  elapsis  motus  sensiu  sensimque  cessavit,  in  aliis 
mullo  diutius  perduravit,  ita  ut  in  una  cellula  post  dimidiam  horam  et 
quinque  sexagesimas  demum  motus  vibratorius  finiretur.  Priusquam 
linis  accessit  oscillationes  ciborum  lentiores  factae  sunt,  ita,  ut  cilia  clare 
in  oculos  incurrerent,  eorumque  motus  numerari  possent.  Hi  igitur 
rhythmici  fueruntur,  et  in  intervallis  iterabant,  quartae  parti  secundae  fere 


*)  JIeule,  Svmbolae  ad  anaiomiarn  villorum  inteaiinalium  imprimis  eorum  epitheli^  et  va- 
sorum lacteorum.  Beroliui  1837.  4.  $•  G- 

aequalibus.  Postea  lentiores  adeo  facti  sunt.  Cellulae , cilia  ferentes  par- 
tim  coniformes,  partira  cylindraceae,  partim  rotundae  fuerunt.  Conifor- 
mes  cellulae  in  latiori  fine  cilia  verticilli  in  forma  posita  habuerunt. 
Omnes  cellulae  uno  tautum  latere  ciliis  obsessae  fuerunt.  Corpuscula 
ciliis  praedita  cellulas  fuisse  non  particulas  solidas,  certis  rationibus  de- 
monstrare quidem  non  licet.  Nam  neque  nucleum  in  iis  deprehendi, 
neque  cavum  alio  modo  vidi.  Cellulas  vero  esse  verosimile  mihi  videtur, 
si  ea  omnia  respicio,  quae  de  structura  epithelii  Henle  et  de  aliarum  par- 
tium cornearum  fabrica  Sclnvann  egregie  exposuerunt,  et  quae  ego  ipso 
in  muco  linguae  humanae  et  in  cuticula  et  ungue  embryonum  suillorum 
observavi.  Cellula  coniformis  maioribus  cellulis  adnumei'auda  diametrum 
longitudinalem  0,0138  Lin.  Par.,  seu  -fa  Lin.  Par.,  seu  pollicem 
aequiparanda,  diametrum  transversam  vero  lineam  Par.  0,0038,  seu 
lin.,  seu  6 pollicem  aequalem  habuit*-  Cellula,  rotunda  diame- 
trum 0,0069  Lin.  Par.  seu  Lin.  seu  pollic.  aequalem  habuit. 
Ciliorum  longitudo  diametrum  corpusculi  sanguinei  haud  multum  supe- 
rare visa  est.  Cilia  enim  certe  non  breviora  fuerunt. 

De  glanduli  s simplicibus  intestini  crassi  materia 

iniecta  repletis. 

Superficies  tubi  intestinalis  humani  interna  amplissima  est,  non  solum 
propter  permultas  plicas  membranae  pituitariae  in  cavo  tubi  eius  prominen- 
tes, sed  etiam  propter  innumeras  villas  innumerasque  glandulas  simplice  ibi- 
dem conspicuas.  Intestina  tenuia  villis  instructa  esse,  et  contra  intestinum 
crassum  villis  carere  inter  omnes  constat.  Sed  loco  villorum  crassis  intestinis 
glandulae  simplices  innumerae,  ordine  certo  dispositae,  datae  sunt.  Cellulas 
plerumque  vocant.  Nam  ab  anatomicis  adhuc  ostia  tantum  glandularum  ea 
ruin  in  tubo  intestinali  aperta,  non  glandulae  ipsae,  observatae  et  descriptae 
sunt.  Ut  glandulae  ipsae  in  conspectum  veniant,  cavum  earum  materia 
solida  replendum  est.  Quo  facto  membrana  serosa  et  muscularis  auferen- 
da, et  externa  glandularum  superficies  ante  oculos  ponenda  est.  Glandu- 


iae  ita  praeparatae  sacculi  sunt,  quorum  finis  angustior  et  apertus  in  cavum 
intestinorum  hiat, latior  et  clausus  finis  musculis  intestinorum  adversus  est. 

Glandulae  materia  iniecta  penitus  repletae  et  extensae  formam  ha- 
bent sacculorum  simplicium  piri  fere  figuram  repraesentantium.  Diame- 
ter longitudinalis  -i- — •§■  Liu.  Paris,  aequiparanda  est,  diameter  transversa 
et  in  fundo  glandulae  Liu.  Glandularum  numerus  tantus  est , ut 
altera  alteri  proxima  sit,  glandulae  enim  vicinae  tam  parum  a se  invicem 
distant,  ut  interstium  vix  sufficiat  ad  unam  glandulam  recipiendam.  Nam 
in  una  linea  quadrata  Parisiensi  144  — 100  glandulae  positae  sunt  Qui- 
libet, qui  glandulas  ita  praeparatas  in  superficie  externa  intestini  contem- 
platur, fateatur  necesse  est,  eas  admodum  similes  esse  villis  intestinorum, 
i.  e.  villos  esse  cavos  extrorsum  conversos.  Neque  a veritate  abhorret, 
has  glandulas  similem  homini  utilitatem  afferre,  quam  villi.  Quemadmo- 
dum enim  villi  non  solum  resorbendi  causa  facti  sunt,  sed  etiam  a reti 
vasculoso  deusissimo  obducuntur,  succum  entericum  haud  dubie  simul 
secernente, ita  glandulae  et  ipsae  in  cavum  intestinorum  crassorum  satis  pa- 
tere videntur,  ut  iluida  in  eas  inde  intrare  possint.  Etiamsi  igitur  iis  maxime 
officium  secernendi  adseribendum  est,  tamen  forsitan  continuato  studio 
aliquando  probari  poterit,  resorptionem  etiam  in  vasculosis  parietibus  eo- 
rum fieri.  In  tenuibus  intestinis  mihi  non  contigit  similes  glandulas  iu- 
iecta  materia  replere  et  sic  conspicuas  reddere. 

De  glandula  ventriculi  castori». 

Ventriculum  castoris  glandula  permagna,  iuxta  oesophagum  po- 
sita, instructum,  alii  anatomici  descripserunt.  Mihi  cum  nuper  a prae- 
nobilissimo Lampio,  urbis  nostrae  senatore  meritissimo,  occasio  offere- 
tur castorein  Dessaviae  captum  inquirendi,  inter  alia  structuram  eius 
glandulae  eruere  studui.  Quem  iu  finem  ventriculum  et  oesophagum 
materia  fluido  sponte  sua  solidescendente  totum  replevi,  eo  animo,  ut  ma- 
teria per  plures  aperturas  illas,  qua  ductus  glandulae  in  ventriculum  hiant, 
in  ductus  intraret  cosque  ad  fines  usque  repleret.  Neque  vero  spes  me 

fefellit.  Membranam  serosam  et  musculosam  ventriculi,  glandulam  ex- 
trorsum  obducentes,  tollens,  ductus  excretorios  amplissimos  et  brevis- 
simos esse  vidi.  Plurimi  ductus  excretorii , septem  lineas  longi,  diame- 
trum transversam  circiter  duarum  linearum  Parisiensium  habuerunt  et  plu- 
ribus finibus  coecis  paululum  tumentibus  instructi  erant,  Forma  ductuum 
igitur  eadem  quidem  est,  quam  in  aliis  glandulis,  omnes  autem  paries 
ductuum  illorum  et  fines  adeo  clausi  colossea  magnitudine  admirationem 
movent.  Ductus  igitur  appendicibus  pyloricis  duodeni  piscium  similes 
sunt,  hac  diversitate  intercedente,  quod  tunica  muscularis  et  serosa  non 
singulos  ductus  circumdat,  sed  totam  glandulam  tegit,  et  quod  ductus 
glandulae  ventriculi  in  ramos  dividuntur. 

De  cavitatibus  cor  p oris  humani  materiis  solidis  et 

liquidis  plane  expletis . 

Multum  anatomici  in  eo  elaboraverunt , ut  organa  corporis  humani 
in  classes  et  ordines  recte  disponerent.  At  vero,  quoniam  corpora  or- 
ganica hac  re  maxime  ab  inorganicis  differunt,  quod  cavitates  corpore  in- 
clusae non  interstitia  casu  facta , sed  canales  et  cavitates  certo  fini  accom- 
modatae et  propterea  certo  modo  inter  se  coniunctae  sunt,  ante 
multos  iam  annos  in  eam  incidi  quaestionem,  an  non  cavitates  etiam 
corporis  humani  in  certas  classes  et  genera  discernere  liceret.  Itaque  in 
Anatomia  Hildebrandtiana  a me  denuo  edita  omnia  cava  in  tres  classes 
disposui.  Principium  nimirum  divisionis  inde  repetitum  est,  num  ca- 
vitates magis  propinque  aut  magis  remote  cum  spatio,  a quo  circumdamur, 
cohaereant.  Discrevi  enim  I.  cava  aperta , II.  cava  vasorum  seu  cava 
media , III.  cava  clausa.  Ad  cava  aperta  ea  retuli,  quae  ostiis  visum  non 
fugientibus  in  cute  humana  hiant,  ore,  naribus,  ano,  apertura  organo- 
rum genitalium,  ostiis  glandularum  cutanearum  et  mammarum.  Ad  eam 
classem  omnes  etiam  ductus  perlinere  clarum  est,  qui  canali  intestinali 
aut  organis  uropoeticis  et  genitalibus  continui  sunt,  ergo  tracheam,  non  ex- 
ceptis cellulis  pulmonalibus,  porro  ductus  excretorios  hepatis , pancreatis, 

renum,  testiculorum  adeoque  glandularum  mucosarum  et  cutanearum.  Ad 
alteram  classem  vasa  sanguifera  et  vasa  lymphatica  retuli,  ad  tertiam  caveas 
saccorum  serosorum  et  synovialium  et  telae  cellularis.  Ostia  harum  duarum 
classium  visum  fugiunt,  succique  in  corpus  nostrum  nutritionis  causa  re- 
cipiendi ex  apertis  cavis  per  poros  visu  non  comprehendendos  in  vasa 
lymphatica  et  sanguifera,  e vasis  autem  ad  cava  clausa  transeunt  ibique 
nutriendis  corporis  partibus  inserviunt.  Materiae  contra  e substantia  cor- 
poris nutrita  removendae  non  immediate  ad  superficiem  corporis  tendunt, 
sed  primum  succis  in  caveis  telae  cellulosae  contentis  admiscentur  et  inde  a 
vasis  resorbentur,  aut  si  materia  nutrienda  fluida  est,  e fluidis  recipiuntur 
caveas  serosas  replentibus.  Simili  igitur  via,  per  vasa  sanguifera  hae  quo- 
que materiae  e partibus  corporis  nutriendis  ad  superficiem  corporis  aut  ad 
cava  aperta  reducuntur,  ibidemque  e corpore  eiiciuntur. 

Multa,  hac  divisione  cavorum  clariori  luce  collocantur,  v.  c.  ma- 
xima diversitas  naturam  animalium  et  plantarum  intercedens. 

.Nara  plantae  hac  re  ab  animalibus  magnopere  discrepant,  quod 
cava  aperta  apud  eas  non  excultae  sunt.  Carent  enim  ductibus  longiori- 
bus cum  tubo  intestinali,  trachea,  aut  canalibus  uriniferis  comparandis,  et  ru- 
dimenta tantum  habent  cavorum  apertorum  glandulis  nostris  cutaneis  simi- 
lia. Flantis  et  animalibus  magna  superficies  necessaria  est,  ut  corpora 
haec  organica  in  magnum  contactum  cum  rerum  natura  veniant.  Exha- 
latio eniin  et  resorptio,  in  plantis  et  animalibus  veheraentissima  , magnam 
superficiem  requirit  in  qua  exhaletur  resorbeaturque.  In  plantis  vero  ex- 
terna corporis  superficies  maxima  est  per  immensam  divisionem  radicum 
in  ramos  et  fila  miuima,  atque  per  immensam  superficiem  foliorum  et  ra- 
morum. In  animalibus  contra  superficies  introrsum  conversa  maxima 
est,  per  innumeros  villos  tubi  intestinalis  cum  radicibus  plantarum  com- 
parandos et  per  immensam  divisionem  canalium  excretoriorum  in  canali- 
culos et  cellulas,  quae  haud  inepLe  cum  foliis  plantarum  comparantur. 

Iam  si  materias  contemplamur,  cavitatibus  illis  animalium  contentas, 
aerem  e duabus  classibus  cavorum  plane  exclusum  videmus,  nam  neque 

vasa,  neque  caveae  corporis  saccis  serosis  obductae,  neque  articuli,  ne- 
que cellulae  telae  cellulosae  aerem  liberum  in  se  habent.  In  plantis  contra 
multae  cellulae  imo  etiam  vasa  aerem  includunt.  Incidas  in  corpora  ani- 
malium aqua  submersorum,  neque  ex  aperio  corde,  neque  e vasis,  neque 
e reliquis  cavis  a me  enumeratis  bulla  aerea  in  aqua  ascendet,  modo  non 
aperueris  cavitates  quas  apertas  nominavi.  Discindas  ramum  plantae  illae- 
sae, aquae  immersum,  slatim  poteris  aerem  exprimere. 

Sequitur  exinde  omnes  caveas  secundae  et  tertiae  classis  solidis  et 
liquidis  partibus  penitus  expleri,  neque  dai*i  ibi  interstitia  aere  aut  vapo- 
ribus expleta. 

Recte  hanc  veritatem  pronuntiavit  Ioannes  Mulier °)  his  verbis: 
„Sunt  qui  credunt,  caveas  serosas  in  animalibus  vivis  aere  repletas  esse,  ne- 
que dicunt  cuiusuam  generis  hic  a£r  sit.  Errant.  Sacci  serosi  animalium 
vivorum  ita  ab  intestinis  repleti  sunt,  ut  nulla  plane  interstitia  in  iis  i’e- 
maneant.  A superficie  membranarum  serosarum  in  vivis  animalibus  non 
maior  liquoris  copia  secernitur,  quam  necessaria,  ut  membranae  lubricae 
sint  ct  concretio  earum  inter  se  avertatur.  Viscera  abdominalia,  musculte 
abdominalibus  semper  compressa  sunt,  itaque  nun  spatium  nisi  canali  inte- 
stinali inclusum  mutationes  patitur  supra  et  infra.  Inter  pleuram  costalem 
et  pulmonalem,  vita  superslite,  nullum  plane  spatium  interest  pulmonuin- 
que  superficies  sequitur  semper  motum  thoracis.  Alio  modo  respiratio 
locum  non  haberet.  Neque  inter  pericardium  et  cor  fluida  gasiformia  aut 
liquida  adesse  statuendum  est.  Altera  pars  cordis  enim  semper  sanguine 
distenditur,  altera  parte  contracta.  Cordis  parte  sanguine  coacervato 
distensa  pericardii  cavum  semper  repletur,  sive  pars  sanguine  plena  sit 
ventriculus,  sive  atrium.  Ponamus  vero  contracto  corde  pericardium 
non  penitus  expleri;  pulmones  pressu  aeris  per  bronchos  intrantis  ex- 
tendi locumque  pericardii  occupare  necessarium  foret. “ 


»)  Mullei  Handbuch  der  Plijsiologie  des  Menschen.  CobLenz  1834.  B.  I.  p.  413. 

Ilaec  vero  praefatus  sum,  ut  solemnia  inauguralia  medica  duorum 
virorum  doctissimorum  indicarem,  quorum  alter 

VICTOR  IMMANVEL  NOVALIS  GOETZ, 

MEDICINAE  BACCALAUREUS, 
ita  de  vita , studio  medico  dicata  , ad  ordinem  medicum  retulit. 

Natus  sum  Mulbisii , in  dioecesi  Lipsiensi,  d.  XXIII.  Octobr.  a.  h. 
t.  X.  patre  Ioiiasxe  Georgio  Frederico , verbi  divini  ministro,  quem 
quinquennio  abhinc  morte  mihi  ereptum  pie  lugeo , matre  Raro  Lis  .4  Enn- 
mutua  e gente  nobili  Fr l e der  i CIASA,  quam  dilectissimam  matrem  super- 
stitem mihi  adhuc  este  vehementer  laetor , et  summum  numen , ut  ud  extre- 
mam senectutem  salvam  esse  velit,  ex  animo  precor.  Primis  sanctae  re- 
ligionis litterarumque  elementis  imbutus  sum  ab  ipso  patre  carissimo , qui 
summam  fere  vitae  felicitatem  in  educatione  et  eruditione  liberorum  suorum 
inveniens , me  proprio  studio  ad  afliores  disciplinas  praeparatum , annum 
decimum  quintum  agentem , gymnasio  Alteburgensi  tradidit.  Ibi  per  tres 
annos  et  dimidium  praeceptores  mihi  fuerunt  b.  Matthiae , b.  Bamsiior- 
mvs,  b.  Messerschmidtii  s , b.  Scuseidkrgs  , Meyserus  , Wag- 
XERl'9,  viri  praestanlissimi , quorum  de  me  merita  semper  colam  mente 
gratissima.  Annum  agens  undevicesimum , Academiam  Lipsiensem  adii , 
receptus  a b.  Beckio  t.  t.  Ilert.  Magn.  Per  V annos  virorum  Fxcc.  et 
Expp. , quibus  haecce  alma  litterarum  mater  excellit , institutione  hac  usus 
sum  ratione.  Audivi  de  philosophia  1H.  Erugivm , de  hodegelice  et  tne- 
thodo/ogia  medica  b.  Haexblum , de  bot unice  et  historia  naturali  Exc. 
Scii  ii  aegri cu esum  , de  botanice  medica  et  vegetabilibus  cryptogamis 
Exc.  Kuszium,  de  chemia  Exc.  Kvbusium  iun.  et  Exc.  Erdm assum, 
de  physice  b.  Brasdbsivm.  Porro  praeceptores  mihi  fuerunt  in  anato- 

mia  Exc.  Weberus  et  b.  Bockius , ia  anatomia  pathologica  Exc.  Ce - 
jicttji  s,  in  physiologia  Exc.  Kueiimus  sen.  et  Exc.  Weberus  , in  an- 
thropologia , orlhobioce  et  medicina  psychica  III.  Heisrotiiius  , in  pa- 
iholoyia  et  therapia  generali  Exc.  Badius,  in  materia  medica  b.  Haa- 
sius,  in  pharmacia  Exc.  Kuehxiu f «/«.,  t'«  doctrina  de  oculorum  mor- 
bis Exc.  Kueiimus  sen.,  in  arte  obstetricia  et  ilieoretica  et  practica  III. 
JoERGlUS,  in  medicina  forensi  Exc.  Wesdlerus  , *»  pa/ho  logia  et  the- 
rapia speciali  b.  H A Asius  et  Exc.  Ceruttius.  Denique  in  instituto  cli- 
nico sub  auspiciis  III.  Clari,  Exc.  Kuiilii  et  Exc.  Wesdleri  prima  vitae 
praclicae  pericula  feci  et  institutum  ophthalmiatricum  Exc.  Bittericiiiu 
duce  frequentavi.  His  praeceptoribus  omnibus  Excellentissimis  pie  colendis, 
quorum  benevolentiae  et  humanitatis  magnitudinem  oratione  complecti  ne- 
queo , gratias  ago  maximas , eosque  ut  persuasissimum  sibi  habeant  rogo, 
haec  summa  in  me  merita  nullum  unquam  ex  animo  meo  deleturum 
esse  oblivionem.  Qua  occasione  non  possum  non  gratus  profleri  rerum 
mearum  tenuitatem  levatam  esse  stipendiis , et  summi  Gratiosi  Medicorum 
Ordinis  humanitate  in  me  benevole  collutis,  et  singulorum  virorum  Excc . 
Munificentia,  qui  collegiis  ipsorum  interesse  liberalissime  mihi  concesse- 
runt, inter  quos  Excc.  Web  erum  , Erum  as  sum  , Heu  u aegri cii esum 
et  b.  Haasium  nomino.  Iam  vero  iuslae  pietatis  rationes  me  iubenl  publice 
gratias  agere  viro,  qui  omnium  de  me  maxime  meritus  est,  Exc.  Badio. 
Quantum  huic  viro  debeam , qui  mihi  amanuensis  in  cura  aegrotorum  aedi- 
bus Hct.  Georgii  munus  demandans , amplum  experientiae  campum  aperuit, 
cui  per  tres  annos  et  in  hoc  instituto  et  in  praxi  privata  ad  manus  esse 
contigit,  eloqui  quidem  non  possum , hoc  vero  intimo  pectore  sentio , me  ad 
ultimum  vitae  spiritum  non  obliturum,  quantum  ex  huius  viri  exemplo , 
praeceptis,  doctrina,  quantum  ex  animi  nobilitate  et  paterna  in  me  et  se- 
veritate et  clementia hauserim  fructus  et  deliciarum , non  obliturum , quod 
me  non  indignum  habuerit,  quem  commendaret  ad  munus  medici  secundarii 
in  instituto  publico  Co/dilziensi  mihi  deferendum.  Quod  postquam  ex  Collegii 

Regii  comitio  et  huius  instituti  medici  primarii  ac  dirigentis  consensu  hono- 
rificentissime et  benignissime  mihi  demandatum  est , iamiam  ex  anno  et  quod 
excufrit  sub  moderamine  Exc.  et  Exp.  WeiBSIJ  administro.  Q uodsijides 
ab  antislibus  patriae  mihi  monstrata  et  larga  occasio  egregium  thesaurum 
experenliae  medicae  comparandi  mihi  oblata  me  impellere  debet , ut  in- 
defesso studio  optimos  inde  colligam  fructus , quanto  id  magis  mihi  contin- 
get auspice  et  duce  medico  seniori , qui  aliius  iam  in  sacra  huius  artis,  cui 
vires  et  vitam  consecravit , penetralia  descendit.  Quo  magis  vero  hunc 
virum  veneror , quo  maiori  ipsum  amore  amplexus  sum,  eo  sincerius  est 
votum,  ut,  si  ea,  quae  ipsi  iam  intra  huius  anni  curriculum  debeo , non 
possum  remunerare , f acore  eius  saltem  quotidie  evadam  dignior. 

Examine  thcoretico  anno  li.  s.  tricesimo  secundo,  practico,  anno 
currente  Candidatus  eam  doti rinam  ordini  medico  probavit,  ut  secunda 
censura  dignus  haberetur-  Disputationem  postea  scripsit:  Hypertro- 
phiae cordis  sinistri  cum  angustatione  per  vitium  valvularum  orificii 
aortae  exemplum  sistentem , eam  die  XVII.  mens.  Aug.  a.  c.  rite  contra 
adversarios  defeudit,  itaque  eodem  die  summis  iu  orte  medica  honoribus 
ornatus  est. 


Alter  Candidatus  praenobilissimus  summorum  in  arte  medica  hono- 
rum est 

CAROLUS  FRANCISCIS  ANTONIUS  PUSINELLI, 

MEDICINAE  BACCALAUREUS, 

cuius  vitae  ratio  his  verbis  eius  cognoscitur. 

Aalus  sum  Dresdae  anno  huius  saeculi  JlF  patre  As  tomo,  matre 
Caholjsa  SoruiA,  e gente  Bweosmkiasa,  quorum  parentum  uti  illum 


'praematura  morte  ereptum  gravissime  doleo , ita  maximopere  laetor  de  hae 
adhuc  supergtite , quae  me  tanta  cum  cura  educavit , tantisque  me  cumula- 
vit amoris  generosissimi  beneficiis  , ut  quomodo  ego  gratum  piumque  ani- 
mum ipsi  salis  declarem  nesciam.  Deum  autem  0.  i!/.,  ut  ad  remotis- 
simos usque  annos  salvam  sospitemque  servare  velit , enixissi/ms  precibus 
oro  atque  obsecro.  Prima  rerum  humanarum  divinarumque  elementa  tra- 
dita mihi  sunt  in  schola , quae  tunc  floruit  Dresdae  sub  auspiciis  expericn- 
tissimi  Wiesneri.  Deinde  in  scholam  huius  urbis  catholicam  translatus , 
Domini  summe  reverendi,  JosEPlir  Dietriciui  , qui  nunc  potjenlissimi 
regis  Saxoniae  a concionibus  est  aulicis  atque  a conciliis  Vicarialus  Apo- 
stolici,  rerum  sacrarum  praeceptis  et  institutionibus  usus  sum , cuius  viri 
praestantissimi  et  generosissimi  tanta  semper  erga  me  fluit  benevolentia  ac 
benignitas , atque  tot  et  tanta  etiam  nunc  favoris  et  gratiae  vere  paternae 
sunt  documenta , ut,  data  hac  occasione , publicum  gratissimi  animi  sum- 
maeque pietatis  testimonium  proferre  non  praetermittam.  Ut  gymnasium 
aliquando  adire  possem , classes  sic  dictas  gymnasiales  cum  illa  schola  con- 
tundas frequentari  et  praeceptorum  optimorum  doctrina  udiutus  litterarum 
elementa  tractavi.  Anno  sic  praeterlapso  in  numerum  discipulorum , qui 
gymnasii , quod  Dresdae  est  ad  aedem  crucis , disciplina  utuntur , a Re- 
ctore Groerelio  , viro  illustrissimo , receptus  sum.  Per  quinquennium 
tam  ipsius  Rectoris , quum  reliquorum  praeceptorum  dilectissimorum  insti- 
tutione et  benevolentia  gavisus,  anno  h.  s.  XXXIV.  Lipsiam  me  contuli  et 
Magnifici  Haasii  auspiciis  in  civium  Almae  Academiae  numerum  relatus 
sum.  Ex  illo  tempore  arti  medicae  operam  dedi , illustrium  virorum  dis- 
ciplina usus.  Praeceptores  enim  habui  in  philosophicis  Exc.  MartessteI- 
yiUM , in  anatomicis  et  physiologicis  Exc.  Web  e ruat , in  anthropologia 
et  psychiatria  III.  Deisrotiiwm , in  historia  naturali  Exc.  Schivaegri- 
c ii  esum  et  Poeppigtum  , in  chemia  Exc.  Kuejisium  filium , in  physica 
Exc.  Eecitxerum.  Sic  per  biennium  praeparatus  examen  theoreticum 
subii  atque  deinde  ad  practicas  transgressus  sum  disciplinas.  Palhologiae 

generalis  cognitionem  opera  privata  e celeberrimi  HartmaSSI  compendio, 
therapiae  autem  qx  institutionibus  Exc.  Radii  haurire  studui.  Ad  morbos 
ipsos  dignoscendos  et  curandos  Exc.  Cerutti  aditum  mihi  patefecit.  Bea- 
tum IfAASli  M de  muter  ia  medica:  111.  Clarum  de  exanthematibus  chro- 
nicis et  arte  percutiendi  et  auscultandi;  111.  Joergicm  de  arte  obstetricia ; 
Exc.  Kuni.iVM  de  chirurgia  et  ophthalmiatricc  operativa,  institutis  si- 
mul in  cadavere  operationibus ; Exc.  Ksescmkium , insigni  benevolentia 
et  humanitate  me  excipientem , de  morbis  oculorum  et  arte  formulas  medi- 
cas conscribendi ; Exc.  IVesrlerum  de  medicina  forensi;  exc.  Cerut- 
TtUM  de  unutomia  pathologica  audivi  disserentes.  Ita  praeparatus  insti- 
tuta clinica  adire  coepi , et  quidem  regium  medicum , quod  sub  III.  Clari , 
viri  maxime  conspicui  atque  de  me  summe  meriti , auspiciis  floret ; chirurgi- 
cum Exc.  KuULlI y qui  ingenua  me  ornavit  benignitate;  obstetricium  IU. 
JoERGlI  et  ophthulmia/ricum  Exc.  Rittericii / /,  quorum  innumera  et  exi- 
mia beneficia  grato  semper  animo  servabo.  Maximum  denique  ultimo  tem- 
pore fructum  ex  instituti  polir/inici frequentatione  desumere  mihi  contigit. 
Viri  enim  Excel!.  Ceruttius  et  Rrausjus  , gratissimi  eius  moderatores , 
non  doctrina  solum , sed  singulari  etiam  comitate  et  humanitate  me  ad  inve- 
rti ut,  ut  quomodo  religionis  ac  pietatis  meae  documentum  iis  proponam , 
vere  nesciam ! Die  uutem  mensis  Augusti  XI  examen  pro  licentia  medica 
superari. 

Sic  in  patriam  redituro  et  hanc  litterarum  et  liberalitutis  almam  se- 
dem relicturo , ni/  magis  curae  corditjue  est , quam  ut  praeceptores  Illu- 
strissimi atque  Dilectissimi  ulteriorem  etiam  mihi  serrare  velint  gratiam , 
Deum  autem  0.  M.,  ut  ob  tot  et  tanta  beneficia  larga  manu  praemiis  me- 
ritis eos  omure  velit  y rogare  nunquam  desinam. 


Candidatus  praenobilissimus  examine  dnplici,  altero  theoretico, 
altero  practico  lentatus,  in  utroque  prima  censura  se  dignum  praestitit. 

Itaque  Candidato  dignissimo  lubentissime  viam  ad  summos  in  arte  medica 
honores  parabimus.  Fiet  hoc  die  VII.  mensis  Sept.  a.  c.  defensa  disputa- 
tione eius:  Addidamentci  quaedam  ad  pulsus  normalis  inprimis  diurni, 
et  nocturni  cognitionem  continente.  Ad  quam  solemnitalem  academi- 
cam  celebrandam  Vos  RECTOR  ACADEMIAE  MAGNIFICE,  PRO- 
FESSORES ET  FAUTORES  HUIUS  LITERARUM  UNIVERSI- 
TATIS CLARISSIMI  DENIQUE  VOS  COMMILITONES  ORNA- 
TISSIMI humanissime  invito. 

P.  P.  Domin.  XII.  p.  Trin.  a.  MDCCCXXXVUI. 


LIPSIAE, 

\ 

TYPIS  STARITZIIj  TYPOGR.  ACADEM. 

